Tiwsatin d tid i d-yefrurin deg tsekla laṣṣel-nsent d yiwen, maca yal yiwet amek i tebna ɣef waya i d-yella umgired deg uṣṣenef-nsent, ama d tid n tsekla timawit neɣ tatrart, aṣṣenef-a d win i d-yellan ama ilmend n talɣa neɣ n ugbur. Gar wid i iṣṣenfen tiwsatin n tsekla ad nebder M.A.Salhi (2012:66) i yettwalin d akken llant kraḍ n tewsatin « s umata nezmer ad nini belli llant tlata n tewsatin: - Tawsit n tesrit deg-s teṭṭuqet tsiwelt (tamacahut, tullist, ungal, amezgun…).